stanford-oval/wikipedia huggingface dataset:
ספייה סולטאן
יחסי חוץ

ספייה, כמו נורבאנו, דגלה במדיניות פרו-ונציאנית בדרך כלל והתערבה בקביעות מטעם שגרירי ונציה, אחד מהם תיאר אותה בפני הסנאט כ"אישה שאפשר לסמוך על דבריה, מהימנה, ואני אומר כי רק בה בלבד מצאתי אמת בקונסטנטינופול; לכן זה תמיד יועיל לשלוותכם לקדם את הכרת התודה שלה".
ספייה שמרה גם על קשרים טובים עם אנגליה. היא שכנעה את מהמט השלישי לתת לשגריר אנגליה להתלוות אליו במסע בהונגריה. אחד ההיבטים הייחודיים בקריירה שלה הוא שהיא התכתבה אישית עם המלכה אליזבת הראשונה של אנגליה, והתנדבה לעתור את הסולטאן מטעמה של אליזבת. שתי הנשים החליפו גם הן מתנות. באחת הפעמים קיבלה ספייה את דיוקנה של אליזבת בתמורה ל"שני בגדי בד כסף, חגורת בד אחת מכסף, ושתי מטפחות שנרקמו בזהב המוני". במכתב משנת 1599 מגיבה ספייה לבקשתה של אליזבת לקשרים טובים בין האימפריות:
"קיבלתי את מכתבך... בעזרת האל, אתחיל לפעול בהתאם למה שכתבת. ליבך יכול להיות שליו מהבחינה הזו. אני נוזפת לעיתים קרובות בבני, הסולטאן, לפעול בהתאם לברית בינינו. אני לא נמנעת מלדבר איתו בצורה הזו... בעזרתו של האל, החברות בינינו לעולם לא תיעלם. שלחת לי כרכרה והיא הגיעה. אני מקבלת אותה בהנאה. אני שלחתי לך חלוק, אבנט, שתי מגבות אמבט גדולות מצופות זהב, שלוש ממחטות, אודם וכתר פנינים."
ספייה השתמשה בכרכרה בטיולים לעיר, שנחשבה לשערורייתית. חילופי מכתבים ומתנות אלה בין ספייה לאליזבת הציגו דינמיקה מגדרית מעניינת ליחסים הפוליטיים שלהם. בצד האמצעים המסורתיים להחלפת נשים במטרה להבטיח בריתות דיפלומטיות, כלכליות או צבאיות, חילופי אליזבת וספייה העמידו אותן בעמדת הכוח ולא מושאי החילוף.
תופעה יוצאת דופן ביחסיה של ספייה עם אנגליה הייתה משיכתה לפול פינדר, מזכיר השגריר האנגלי ומי שהעניק לספייה את הכרכרה של אליזבת. לדברי תומאס דאלאם (שהגיש את מתנת העוגב של אליזבת למהמט השלישי), "הסולטאנה אכן חיבבה מאוד את מר פינדר, ואחר כך היא שלחה לו מכתב שייפגש עמה אך פגישתם נכשלה".
פטירתה

לסלי פירס מציינת בספרה כי ספייה עדיין הייתה בחיים בחודשי הפרישה הראשונים של כלתה קוסם סולטאן ב"ארמון הישן" בין שתי כהונותיו של מוסטפא הראשון, מה שאומר שהיא חיה לפחות עד 1619 ומתה בתקופת שלטונו של נינה עות'מאן השני. ספייה נקברה בקברו של מוראט השלישי.
בתרבות הפופולרית

דמותה של ספייה סולטאן מגולמת על ידי השחקנית הטורקייה חוליה אוושר בסדרה הטורקית "המאה המפוארת - קסם".
סטיקספיי

| --- | --- |

 נתונים כלליים
 סוג:  חברה ציבורית, NYSE: SATX
 מייסדים:  יואל גת
 תקופת הפעילות:  יולי 2012 – הווה (כ־12 שנים) 
 ענפי תעשייה:  אלקטרוניקה, תקשורת לוויינית
 שווי שוק:  52.46 מיליון דולר (10 באוקטובר 2024)
 מנכ"ל:  ניר ברקן
  
 www.satixfy.com
 
סטיקספיי (באנגלית: SatixFy) היא קבוצת חברות ישראלית-בריטית העוסקת בפיתוח שבבים ומכשירים לתקשורת לוויינית.
סַטִיקְסְפַיי ישראל בע"מ, השלוחה הישראלית של הקבוצה, הוקמה ביולי 2012 על ידי יואל גת, שקודם לכן נמנה עם מייסדי החברות גילת רשתות לווין ורייסאט ישראל. גת היה גם מנכ"ל החברה עד לפטירתו באפריל 2022. מטה החברה שוכן ברחובות, ולה מרכז פיתוח במנוף. חברת SatixFy UK שוכנת בפארנבורו שבאנגליה, וחברת SatixFy Space Systems UK שוכנת בצ'ידל (אנ')  שבאנגליה. לחברה משרדים גם בבולגריה ובארצות הברית.
החברה מפתחת שבבים לתקשורת לוויינית בתדרי Ka-band ולתקשורת במטוסים, בטכנולוגיות ASIC ו-RFIC (אנ'). לדברי החברה, השבבים שלה מפחיתים במידה ניכרתת את העלות, הגודל, המשקל וצריכת החשמל של מסופי המשתמש (VSAT (אנ')) ואת עלויות זמן האוויר של הלוויינים. קו מוצרים נוסף של החברה הוא אנטנות.
בנובמבר 2016 גייסה החברה 25 מיליון דולר. בגיוס נוסף גייסה החברה 20 מיליון דולר.
בפברואר 2021 החלה החברה בתהליך של הנפקה בבורסה לניירות ערך בתל אביב, אך הנפקה זו לא יצאה אל הפועל עקב חוסר עניין מצד המשקיעים המוסדיים.
במרץ 2022 הודיעה החברה על הסכם למיזוגה עם חברת ספאק בשם Endurance Acquisition Corp. הנסחרת בנאסד"ק. החברה המאוחדת תקבל כ-201 מיליון דולר מחשבון הנאמנות של Endurance ו-29 מיליון דולר ממשקיעי PIPE, שיביאו את החברה המאוחדת לשווי שוק של 813 מיליון דולר. המיזוג הושלם באוקטובר 2022, ומניות החברה נסחרות בבורסה לניירות ערך בניו יורק.
הערות שוליים

↑  יניב אביטל, ‏חברת SatixFy מגייסת 25 מיליון דולר, כדי לפתח שבבי תקשורת לוויינית מתקדמים יותר, באתר Geektime‏, 1 בנובמבר 2016;
חברת התקשורת הלוויינית Satixfy גייסה 25 מ' ד', באתר Techtime, ‏1 בנובמבר 2016
↑  וואלה! כסף‏, סטיקספיי קומיוניקיישנס תגייס 325 מיליון שקל, באתר וואלה, 28 בפברואר 2021
↑  נאסד"ק: EDNC
↑  מאיר אורבך, חברת SatixFy של יואל גת בדרך לספאק בשווי 813 מיליון דולר, באתר כלכליסט, 8 במרץ 2022
↑  SatixFy, a Leader in Next-Generation Satellite Communication Systems, to Go Public via Combination with Endurance Acquisition Corp., SatixFy, March 8, 2022
↑  סטיקספיי החלה להיסחר בניו יורק לאחר השלמת מיזוג הספאק, באתר TechTime‏, 30 באוקטובר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטיקספיי".
סנט קלאוד (מינסוטה)

| --- | --- |

 מדינה:  ארצות הברית ארצות הברית
 ראש העיר:  Dave Kleis
 תאריך ייסוד:  1856 
 על שם:  סן-קלו 
 שטח:  106.395972 קמ"ר
 גובה:  314 מטרים
 אוכלוסייה:  ‏
  ‑ בעיר:  68,881 (1 באפריל 2020)
 קואורדינטות:  45°33′14″N 94°10′13″W﻿ / ﻿45.553888888889°N 94.170277777778°W﻿ / 45.553888888889; -94.170277777778 
 אזור זמן:  שעון מרכז ארצות הברית
 http://www.ci.stcloud.mn.us/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סנט קלאוד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סנט קלאוד(למפת מינסוטה רגילה) סיינט פול מיניאפוליס דולות' רוצ'סטר מורהד קנדה צפ. דק.  דרום דקוטה  איווה ויסקונסין ימת סופיריורסנט קלאוד(למפת מינסוטה מוגדלת) סיינט פול מיניאפוליס דולות' רוצ'סטר מורהד קנדה צפ. דק.  דרום דקוטה  איווה ויסקונסין ימת סופיריורסנט קלאוד  he tabBackground:;tabBorder:#aaa;defaultTab:0;
 
סנט קלאוד (באנגלית: St. Cloud) היא עיר במדינת מינסוטה שבארצות הברית. בשנת 2020 התגוררו בסנט קלאוד 68,881 תושבים, מה שהופך אותה לעיר ה-12 בגודלה במינסוטה. סנט קלאוד ממוקמת כ-65 מיל (105 קילומטרים) מצפון-מערב למטרופולין מיניאפוליס–סנט פול. אוניברסיטת סנט קלאוד סטייט, האוניברסיטה הציבורית השלישית בגודלה במינסוטה, ממוקמת בסביבת העיר. העירמחזיקה ומפעילה סכר הידרואלקטרי גדול על נהר המיסיסיפי.
היסטוריה

העיירה סנט קלאוד אוגדה ב-1856 כתוצאה מאיחוד של שלושה כפרים שהוקמו בשנים שקדמו לכן. רבים מהסוחרים בין קנדה למינסוטה עברו באזור, מה שתרם לפיתוחו.
דמוגרפיה

| התפתחות האוכלוסייה> מפקד | התפתחות האוכלוסייה> אוכלוסייה | התפתחות האוכלוסייה>  | התפתחות האוכלוסייה> %± |
| --- | --- | --- | --- |
| 1870 | 2,161 |  | — |
| 1880 | 2,462 |  | 13.9% |
| 1890 | 7,686 |  | 212.2% |
| 1900 | 8,663 |  | 12.7% |
| 1910 | 10,600 |  | 22.4% |
| 1920 | 15,873 |  | 49.7% |
| 1930 | 21,000 |  | 32.3% |
| 1940 | 24,173 |  | 15.1% |
| 1950 | 28,410 |  | 17.5% |
| 1960 | 32,415 |  | 14.1% |
| 1970 | 39,691 |  | 22.4% |
| 1980 | 42,566 |  | 7.2% |
| 1990 | 48,812 |  | 14.7% |
| 2000 | 59,108 |  | 21.1% |
| 2010 | 65,842 |  | 11.4% |
| 2020 | 68,881 |  | 4.6% |
| 2021  (הערכה) | 68,818 |  | 4.5% |
U.S. Decennial Census 2020 Census
נכון למפקד האוכלוסין של 2020, התגוררו בעיר 68,881 נפשות ב-26,374 משקי בית. צפיפות האוכלוסין היא 634 נפש לקמ"ר. ההרכב הגזעי של העיר הוא:
77.1% לבנים
14.6% אפרו אמריקאים
0.6% אינדיאנים
3.4% אסייתים
3.4% משני גזעים או יותר
היספנים או לטינים מכל גזע מהווים 3.2% מהאוכלוסייה.
פוליטיקה וממשל

ראש העיר מאז 2005 הוא דייב קלייס. הוא נבחר מחדש לכהונה חמישית ב-2020.
העיר מיוצגת בבית הנבחרים של ארצות הברית באמצעות מחוז הקונגרס השישי על ידי הרפובליקני טום אמר.
מרבית תושבי העיר הצביעו למועמד המפלגה הדמוקרטית בבחירות לנשיאות ארצות הברית מאז 1960. המועעמדים הרפובליקניים היחידים שניצחו בעיר היו רונלד רייגן ב-1984 ודונלד טראמפ ב-2016.
ערים תאומות

ספלט, בוואריה, גרמניה
אקיטה, יפן
הערות שוליים

1 2 3  "Explore Census Data". United States Census Bureau. נבדק ב-9 במאי 2022. {{cite web}}:  (עזרה)
↑  "3 Towns Into 1 City, A Narrative Record of Significant Factors in The Story Of St. Cloud Minnesota."
↑  "City and Town Population Totals: 2020-2021". United States Census Bureau. 16 ביוני 2022. נבדק ב-19 ביוני 2022. {{cite web}}:  (עזרה)
↑  United States Census Bureau. "Census of Population and Housing". ארכיון מ-26 באפריל 2015. נבדק ב-15 ביוני 2013. {{cite web}}:  (עזרה)
↑  United States Census Bureau, QuickFacts, St. Cloud city, Minnesota
| --- | --- |
בקרת זהויות :  NLI: 987007557221105171  BnF: cb12649467v (data)  GND: 3007840-4  LCCN: n80121201  MusicBrainz: 7885554c-9d90-4430-84a6-e5ceb5747393  NARA: 10041446  SUDOC: 200745573  VIAF: 122683305   WorldCat (עם VIAF): 122683305
סנסלאו

ישויות מדיניות רומניות במאה ה9-13, לפי ספרו של אובידיו דרימבה תולדות התרבות והציוויליזציה הרומנית 1987 ע' 404
סנסלאו או סנסלאב (מאה ה-13) היה שליט (ווייבוד) רומני (ולאכי) שמלך במונטניה (ולאכיה) ( הקרויה גם "טרנסאלפינה" Transalpina ) המרכזית והדרומית, בחלקים ההרריים בין הנהרות ארג'ש ודמבוביצה. 

ייתכן כי היה בנו של מנהיג בשם מילשב ושהשם סנסלאו או סנבלס הם זהים עם 
סטניסלב. בירתו המשוערת הייתה בארג'ש.
שמו מוזכר בדיפלומת האבירים של יוחנן הקדוש (היואניטים או הטמפלרים) שהוצאה ב-2 ביולי 1247 על ידי מלך הונגריה, בלה הרביעי (1235-1270). דיפלומה זו מבטיחה לאבירים הנ"ל את השליטה בבאנאט של סברין (אולטניה) ובאזור שנקרא אז קומניה.
האבירים קיבלו גם שטחים ממזרח לנהר אולט אבל שלא כללו את הישות המדינית של סנסלאו.

לפי ההיסטוריון הרומני יואן אורל פופ סנסלאו היה בפועל עצמאי ביחס למלך הונגריה.
לפי ההיסטוריון ההונגרי אישטוואן ואשארי תוארו מצביע על כך שהיה אחראי על יחידה טריטוריאלית תחת חסות המלך. 
הדיפלומה מתייחסת גם לישויות טריטוריאליות - "קנזאטים" של יואן, פרקש והוויווד ליטובוי.
למרות שהשמות סנסלאו וליטובוי הם ממקור סלבי, הדיפלומה מציינת שהם היו "אולאטי" או ולאכים, כלומר רומנים.
באותה התקופה המישור לאורך הדנובה אוכלס על ידי קומנים ומונגולים (טטרים).
החל משנת 1270-1272, אחרי מותו של סנסלאו, לדעת חוקרים אחדים, ליטובוי הרחיב את שליטתו גם בשטחי מונטניה, מזרחה מהאולט. 
אחרים סבורים שצאצאי סנסלאו הגשימו את האחדות הפוליטית של ולאכיה (מונטניה), שהפכה לסופית בימיו של בסראב הראשון.
מחקרים ארכאולוגיים של נ. קונסטנטינסקו תומכים גם הם בכך שהבירה הנסיכותית הראשונה של הארץ הייתה בארג'ש ולא מערבה מהנהר אולט.
ההיסטוריון ניאגו ג'ובארה סבור שהדמויות של מישלב וסנסלאו היו זהות.
הערות שוליים

↑  Ovidiu Drimba - Istoria culturii şi civilizaţiei româneşti, Editura Ştiinţifică şi Pedagogică, Bucureşti, 1987, vol.2, pag.404
↑  ו.ג'ורג'סקו- 1991
↑  ואשארי- 2005
סרגיי סלטיקוב

| --- | --- |

 לידה:  1722 האימפריה הרוסית 
 פטירה:  24 בספטמבר 1784 (בגיל 62 בערך) מוסקבה, האימפריה הרוסית 
 מדינה:  האימפריה הרוסית 
 בן או בת זוג:  Matryona Balk-Poleva  יקטרינה השנייה, קיסרית רוסיה 
 
 
הרוזן סרגיי וסילייביץ' סלטיקוב (רוסית: Сергей Василиевич Салтыков; ‏סביבות 1726–1765) היה קצין צבא רוסי ממשפחת סלטיקוב שכיהן כמנהל לשכה והיה מאהבה הראשון של יקטרינה הגדולה לאחר הגעתה לרוסיה. על פי חלק מן המקורות (כולל יומניה של יקטרינה הגדולה), סלטיקוב היה אביו הביולוגי של בנה פאבל (שהפך אחר כך לצאר פאבל הראשון).
יצוין, כי טענה זו העמידה את טענתו של פאבל הראשון לכתר בסכנה, שכן אם אינו בנו הלגיטימי של פיוטר השלישי, הוא אינו יכול לרשת את כס המלוכה. קיימות גם טענות כי הצארינה יקטרינה הפיצה שמועות אלו בגלל יחסיה המסוכסכים עם בנה. פאבל הראשון היה דומה לפיוטר השלישי, וזה הכיר בפאבל כבנו ודחה את השמועות.
לאחר שנולד פאבל, נשלח סרגיי לשוודיה, כשליח מיוחד של הצאר, על מנת לבשר לאדולף פרדריק, מלך שוודיה על הולדת יורש העצר. מאוחר יותר הוא מונה לשליח האימפריה הרוסית בהמבורג.
סנט תומאס (איי הבתולה)

| --- | --- |


 נתונים גאוגרפיים
 מיקום:  הים הקריבי 
 קואורדינטות:  18°20′00″N 64°55′00″W﻿ / ﻿18.333333333333°N 64.916666666667°W﻿ / 18.333333333333; -64.916666666667
 שטח:  80.7 קילומטר רבוע
 גובה מרבי:  Crown Mountain
 נתונים מדיניים
 מדינה:  ארצות הברית 
 אוכלוסייה:  42,261 (2020)
 אזור זמן:  UTC-4
 עיר ראשית:  שארלוט אמאלי 
  (למפת איי הבתולה של ארצות הברית מוגדלת) שרלוט אמאלי  קרוז ביי כריסטיאנסטד פרדריקסטד איי הבתולה הבריטיים  פוארטו ריקו  הים הקריבי האוקיינוס האטלנטי סנט תומאס(למפת איי הבתולה של ארצות הברית רגילה) שרלוט אמאלי  קרוז ביי כריסטיאנסטד פרדריקסטד איי הבתולה הבריטיים  פוארטו ריקו  הים הקריבי האוקיינוס האטלנטי סנט תומאס
 
סנט תומאס (באנגלית: Saint Thomas) הוא אי בים הקריבי המהווה מחוז של איי הבתולה של ארצות הברית - טריטוריה של ארצות הברית. באי ממוקמת בירת הטריטוריה: עיר הנמל שארלוט אמאלי. נכון לשנת 2020 התגור באי 42,261 תושבים. שטח האי 80.7 קמ"ר.
היסטוריה > קודם להתיישבות האירופית

המתיישבים הראשונים הגיעו אל האי במאה ה-14 לפנ"הס (לפני הספירה), היו אלה אנשי שבט הקיבוני האינדיאני. מאוחר יותר הגיעו לאי אנשי שבט האראוואק ואחריהם הקאריב.
כריסטופר קולומבוס היה האירופאי הראשון שגילה את האי (במסעו השני לאמריקה, בשנת 1493). זמן קצר לאחר מכן, הגיעו מתיישבים אירופאים ולאחר הגעת האירופאים לאי מתו כל התושבים המקומיים הקריביים ממגפות או משימושם כעבדים.
ב-150 השנים לאחר גילוי האי, שימש האי כבסיס לשודדי הים הקאריביים.
היסטוריה > התקופה הקולוניאלית הדנית

ההתיישבות הדנית הראשונה באיים החלה בשנת 1666. בשנת 1672 שלטו הדנים באיי הבתולה באמצעות חברת מערב הודו וגינאה הדנית.
האי חולק למטעים בהם גודל בעיקר קנה סוכר. מטעים אלה התבססו בעיקר על עבודת עבדים. בשנת 1685 השתלטה חברת ברנדנבורג אמריקן על סחר העבדים בין האיים ובאי הוקם שוק העבדים הגדול ביותר ביבשת אמריקה.
בשנת 1691 שונה שם היישוב המרכזי של האי לשארלוט אמאלי על שם אשת מלך דנמרק כריסטיאן החמישי. המלך פרדריק החמישי הכריז על העיר כעל נמל חופשי.
במהלך המאה ה-19 נפגע גידול קנה הסוכר ובעקבותיו כלכלת האי: מסופות הוריקן, בצורות (בצורת) ותחרות מצד מטעים בארצות הברית. בשנת 1848 בוטלה העבדות באי והעלייה בעלויות גידול הסוכר הביאו לקריסה כלכלית של האי. בשל חשיבותו האסטרטגית של האי הציעה ארצות הברית לדנמרק לרכוש את האי בשנות ה-60 של המאה ה-19 בעלות של 7.5 מיליון דולרים. ההצעה לא התגבשה לכדי חקיקה של הקונגרס ולא יצאה לפועל.
היסטוריה > רכישת האי על ידי ארצות הברית

בשנת 1917 נרכש האי (יחד עם האיים סנט ג'ון וסנט קרואה) על ידי ארצות הברית בעלות של 25 מיליון דולרים, כחלק מתוכנית אסטרטגית לבנות מערך המגן על איי הים הקריבי ועל תעלת פנמה בשל מלחמת העולם הראשונה.
בשנת 1927 קיבלו תושבי האי אזרחות של ארצות הברית. בשנת 1931 עבר ניהול האי לשליטת משרד הפנים של ארצות הברית.
במהלך מלחמת העולם השנייה הוקמו באי בסיסים של כוחות צבא ארצות הברית.
בשנת 1954 הוענק רשמית לאי מעמד של טריטוריה של ארצות הברית.
בשנת 1970 קיבל האי אוטונומיה פנימית מלאה.
בשל האמברגו האווירי והימי על קובה ועלויות הטיסה הנמוכות הפך האי במחצית השנייה של המאה ה-20 לאתר תיירות פופולרי. בשנת 1989 נפגעו תשתיות האי מהוריקן הוגו ובשנת 1995 מהוריקן לואיז והוריקן מרילנד.
עם זאת, הפופולריות התיירותית של האי לא נפגעה.
תחבורה

באי נמצא שדה התעופה סיריל א. קינג. בדומה לבריטניה, הנהיגה בכבישי האי היא בצד שמאל של הכביש. בשונה מבריטניה, הרכבים הם מאותו סוג בו נעשה שימוש בארצות הברית - היינו ההגה הוא בצד השמאלי של הרכב.
ראו גם

איי הודו המערבית הדנים
מבט על סנט תומאס, שנת 1900.
סטיקס (להקה)

| --- | --- |

סטיקס, 2009. משמאל לימין: לורנס גוואן, ריקי פיליפס, ג'יימס יאנג, טוד סוצ'רמן וטומי שו.
 מקום הקמה:  ארצות הברית 
 תקופת הפעילות:  1972  1989  1995
 סוגה:  רוק מתקדם  רוק כבד  ארט רוק  פופ רוק  ארנה רוק
 חברת תקליטים:  A&M רקורדס, Wooden Nickel Records 
 styxworld.com
 פרופיל ב-IMDb
 חברים
 צ'אק פנוזו ג'יימס יאנג טומי שו טוד סוצ'רמן לורנס גוואן ריקי פיליפס
 חברים לשעבר
 דניס דיונג ג'ון פנוזו ג'ון קורולוסקי גלן בארטניק
 
סטיקס (באנגלית: Styx) היא להקת רוק אמריקאית משיקגו שהוקמה ב-1972 והתפרסמה בזכות אלבומים שהוציאה בסוף שנות ה-70 ובתחילת שנות ה-80.
הלהקה ידועה בעיקר בזכות הלהיטים "Lady", "Come Sail Away", "Babe", "The Best of Times" ,"Too Much Time on My Hands" ו-"Mr. Roboto". להיטים אחרים הם השירים "Show Me the Way", "Don't Let It End", "Renegade" ו-"Boat on the River", שהיה להיט באירופה וביפן. ללהקה יש חמישה אלבומים במעמד מולטי-פלטינה על ידי RIAA.
הערות שוליים

↑  "Gold & Platinum - RIAA". RIAA (באנגלית אמריקאית). נבדק ב-2017-03-30.
| --- | --- |
בקרת זהויות :  NLI: 987007352584305171  BIBSYS: 10028626  BnF: cb13906818v (data)  GND: 5511704-1  ISNI: 0000 0001 0670 9799  LCCN: n78065248  MusicBrainz: 835a6d9c-fea0-4a71-ae52-9c4da946433a  NKC: xx0014961  SUDOC: 164042938  VIAF: 145373718   WorldCat (עם VIAF): 145373718 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
סטיבן סוונסון

| --- | --- |

סטיבן סוונסון, 2006
 לידה:  3 בדצמבר 1960 (בן 63) סירקיוז, ניו יורק
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת טקסס A&M  אוניברסיטת קולורדו  האוניברסיטה האטלנטית של פלורידה 
 עיסוקים נוספים:  מהנדס
 תקופת השירות:  1998–2015 (כ־17 שנים)
 זמן שהייה בחלל:  195 ימים 20 שעות ו-47 דקות
 מספר פעילות חוץ-רכבית:  5
 זמן שהייה בפעילות חוץ-רכבית:  27 שעות ו-58 דקות
 ביוגרפיה בנאס"א:  סטיבן סוונסון
 משימות
 STS-117,‏ STS-119, סויוז TMA-12M
   /
 עיטורים
  מדליית הטיסה בחלל של נאס"א (3 פעמים)
 
סטיבן סוונסון (באנגלית: Steven Swanson;‏ נולד ב-3 בדצמבר 1960,סירקיוז, ניו יורק) הוא מהנדס ובעבר אסטרונאוט בתוכנית מעבורות החלל של נאס"א. הוא היה מפקד משלחת מס' 40 לתחנת החלל הבין-לאומית.
ביוגרפיה

סטיבן סוונסון נולד בסירקיוז וגדל בקולורדו. לאחר סיום בית ספר הוא למד תואר ראשון בפיזיקה באוניברסיטת קולורדו בולדר וסיים אותה בשנת 1983. בשנת 1986 הוא קיבל תואר שני במדעי המחשב מאוניברסיטה בפלורידה. בשנת 1998 הוא סיים דוקטורט באוניברסיטת טקסס A&M.
בשנת 1986 סוונסון התחיל לעבוד בתחום המחשוב ובשנת 1987 נקלט בנאס"א בתחום הנדסת מערכות.
שירות בתחום החלל

בשנת 1998 סוונסון נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.
ביוני 2007 סוונסון טס לחלל כמומחה משימה בטיסת STS-117 במעבורת החלל אטלנטיס (פרדריק סטרקו היה מפקד צוות). מטרת המשימה הייתה להרחיב תחנת החלל הבין לאומית, להחליף חלק מהצוות ולהביא לצוות אספקה חדשה. במהלך משימה פוסום ביצע פעמיים פעילויות חוץ רכביות באורך כולל של 14 שעות.
במרץ 2009 סוונסון היה מומחה משימה ב-STS-119 של מעבורת החלל דיסקברי (לי ארשמבו היה מפקד צוות). מטרת המשימה הייתה להביא אל תחנת החלל הבינלאומית את קורה S6 ועליה מערך סולרי. במהלך משימה פוסום ביצע 2 פעילויות חוץ רכביות באורך כולל של 12.5 שעות.
במרץ 2014 סוונסון היה מומחה משימה של טיסה סויוז TMA-12M. הצוות הצטרף למשלחת מס' 39 לתחנת החלל הבין-לאומית בפיקוד של קואיצ'י וקאטה. כאשר המשלחת עזבה את תחנת החלל, סוונסון היה מפקד משלחת מס' 40 לתחנת החלל הבין-לאומית. במהלך שהייה בחלל הוא ביצע פעילות חוץ-רכבית שביעית באורך של כ-1.5 שעות. הוא חזר לכדור הארץ ב-ספטמבר 2014.
פוסום פרש מנאס"א בשנת 2015.
לאחר פרישה מנאס"א

לאחר הפרישה סוונסון נכלל בסגל אוניברסיטה באיידהו.
סנספולקרו

| --- | --- |

מראה כללי של סנספולקרו
 מדינה:  איטליה איטליה
 מחוז:  טוסקנה טוסקנה
 נפה:  פראטו
 בירת העיר:  סנספולקרו 
 שטח:  92 קמ"ר
 גובה:  330 מטרים
 אוכלוסייה:  ‏
  ‑ בעיר:  15,125 (1 בינואר 2023)
  ‑ צפיפות:  180 נפש לקמ"ר (2014)
 קואורדינטות:  43°34′15″N 12°08′25″E﻿ / ﻿43.57083°N 12.14028°E﻿ / 43.57083; 12.14028
 אזור זמן:  UTC +1
 http://	www.sansepolcro.net/
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסנספולקרו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסנספולקרו(למפת טוסקנה רגילה) פירנצה פראטו ליבורנו ארצו פיסטויה פיזה לוקה גרוסטו מאסה קרארה סיינה אמיליה-רומאניה מאר. אומבריה לאציו ליגו. ס הים הליגורי סנספולקרו(למפת טוסקנה מוגדלת) פירנצה פראטו ליבורנו ארצו פיסטויה פיזה לוקה גרוסטו מאסה קרארה סיינה אמיליה-רומאניה מאר. אומבריה לאציו ליגו. ס הים הליגורי סנספולקרו  he tabBackground:;tabBorder:#aaa;defaultTab:0;
 
סנספולקרו (באיטלקית: Sansepolcro) היא עיר בטוסקנה שבאיטליה, בנפת ארצו (במור: Arezzo).
לפי המסורת, העיר הוקמה במהלך המאה ה-9 על ידי כמרים שחזרו מארץ ישראל, ובנו כנסייה המוקדשת ללאונרדו הקדוש. שרידי הכנסייה - ניתן לראותם כיום מתחת לקתדרלה של העיר. בכנסייה הייתה ממוקמת אבן, שהובאה מכנסיית הקבר בירושלים (Sansepolcro באיטלקית). בשנת 1012 כבר היה קיים מנזר, וקונרד השני, קיסר האימפריה הרומית הקדושה נתן ליישוב זכויות עיר.
בגלל מיקומה של העיר בצומת דרכים היא הייתה בעלת חשיבות אסטרטגית, והשליטה בה עברה מיד ליד עד שבשנת 1367 אורבנוס החמישי העביר אותה לשליטת משפחת מלטסטה. משפחה זו שלטה במקום זה עד למאה ה-15. בתחילת המאה ה-16 הוקמה במקום דיוקסיה. בשנת 1520 הועמד בראשה לאונרדו טורנאבוני ובהמשך תפקיד זה הועבר למספר נציגים ממשפחתו. הדיוקסיה בוטלה בשנת 1986 והאזור אורגן מחדש.
בעיר נולד ופעל פיירו דלה פרנצ'סקה, אשר יצירותיו מוצגות כיום במוזיאון מקומי ולצד יצירות של לוקה סיניורלי.
כלכלת העיר מבוססת בעיקר על עיבור תוצרת חקלאית מכפרי הסביבה.
ערים תאומות

שווייץ נשאטל, שווייץ
צרפת ניב מזון, צרפת
קרואטיה סין, קרואטיה
סלובקיה באירוויזיון לרוקדים צעירים

| --- | --- |
 מדינה:  סלובקיה סלובקיה
 רשת שידור:  STV‏ (1997)   RTVS ‏(2015)
 השתתפות ראשונה:  פולין גדיניה, 1997
 זכיות:  0
 השתתפויות:  2 (1 גמר)
 היעדרויות:  6
 אירוח האירוויזיון:  לא אירחה
 השתתפות אחרונה:  צ'כיה פלזן, 2015
 
סלובקיה נטלה חלק באירוויזיון לרוקדים צעירים פעמיים בלבד, ב-1997 וב-2015.
הרקדנים והריקודים שייצגו את סלובקיה באירוויזיון לרוקדים צעירים

| שנה | אמן | ריקוד | כוריאגרף | חצי גמר | גמר |
| --- | --- | --- | --- | --- | --- |
| 1997 | רומן לייזיק | "La Sylphide" | א. ברנוביל | - | - |
| 2015 | ולריה שטשקובה | "La Esmeralda" | מריוס פטיפה, קארין אלברדג'אן | - | לא העפילה לדואט הגמר |
ראו גם

האירוויזיון לרוקדים צעירים
סלובקיה באירוויזיון
סלובקיה באירוויזיון למוזיקאים צעירים
הערות שוליים

↑  "Eurovision Young Dancers 2015 - Participants". youngdancers.tv. European Broadcasting Union. נבדק ב-10 במרץ 2015. {{cite web}}:  (עזרה)
סטיקסוזאורוס

| סטיקסוזאורוס |
| --- | --- |
  למעלה, איור של סטיקסוזאורוס בשחיה למטה, גולגולת של סטיקסוזאורוס
תקופה
קרטיקון עליון 83.5–80.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
משפחה:: אלאסמוזאוריים
סוג:: סטיקסוזאורוס
שם מדעי
 Styxosaurus ‏ולס, 1943

איור של סטיקסוזאורוס שוחה בים הקרטיקון לצד שלושה קסיפקטינוסים
סטיקסוזאורוס (שם מדעי: Styxosaurus; משמעות שמו: "לטאת הסטיקס") הוא סוג של זוחל ימי מסדרת הפלזיוזאוריה שהשתייך למשפחת האלאסמוזאוריים, אשר בעבר נחשב למין של אלאסמוזאורוס שחי לצידו במימי הקרטיקון של הים הפנימי המערבי. בסוג זה התגלו 2 מינים: Styxosaurus snowii ו-Styxosaurus browni.
מאפיינים

אורכו של הזוחל הגדול הגיע לאורך 11–12 מטר ואורך הצוואר היה חצי מאורך הגוף - עד 5.25 מטר ובו היו בין 60 ל-75 חוליות. כמו קרוביו הוא היה בעל שיניים חרוטיות שנועדו לתפוס מזון שאותו בלע במהירות. גפיו הארוכים עזרו לו לשוט ביעילות במרדף אחרי דגים ורכיכות כמו אמוניטים ובלמניטים בים. בדומה למינים נוספים נראה שהיה בולע גסטרוליתים כדי למנוע ציפה מיותרת.
בתרבות

זוחל ימי זה הופיע בסרט מפלצות ים ובמשחקי המחשב Jurassic World Evolution 2, עולם היורה: המשחק וכן בסדרה מפלצות חוזרות לתחייה.
סטיקס

ערך זה עוסק בנהר במיתולוגיה היוונית המפריד בין הארץ לשאול, וגם אלת נהר ונימפה. אם התכוונתם למשמעות אחרת, ראו .
נהר סטיקס, גוסטב דורה
סטיקס (ביוונית עתיקה: Στυξ בתרגום לעברית: נהר השנאה) במיתולוגיה היוונית הוא שמו של הנהר שגבל בין הארץ לשאול, ממלכתו של האדס, והקיף אותו תשע פעמים. הנהרות סטיקס ופלגתון (Phlegethon), אכרון (Acheron) וקוקיטוס (Cocytus) התלכדו יחד במרכז השאול לביצה גדולה. הנהרות החשובים האחרים בשאול היו לתה (Lethe) וארידאנוס (Eridanos). הגרסה הבודהיסטית של נהר זה ידועה בשם הנהר סנזו (Sanzu).
על סטיקס שמר כארון, אשר העביר את הנשמות מגדתו אחת לשנייה. בגרסאות אחרות, פלגיאס שמר על פלגתון, נהר ראשי אחר, אך דנטה אליגיירי שם את פלגיאס לשמור על סטיקס.
האלים רחשו כבוד לסטיקס ונשבעו בשמו. זאוס שנשבע לתת לסמלה (Semele) כל שתבקש, הוכרח לעמוד בהתחייבותו והדבר הסתיים במותה. הליוס, הבטיח באופן דומה לפאתון כל שיחפוץ, והחובה למלא אחר השבועה גם היא הסתיימה במותו. אלים שלא מילאו אחר שבועתם הוכרחו לשתות את מי הנהר, שגרמו להם ללקות בעילפון למשך שנה, ולאחר שקמו שמעלפונם, היו מנודים מחברת האלים למשך תשע שנים נוספות.
במיתולוגיה היוונית סטיקס קשור בעיקר עם העולם הבא, אך בנצרות תואר כדמות המצוייה בגיהנום. מקובל לחשוב, שמשיט המעבורת כארון הוא שהעביר את נשמות המתים על פני הנהר סטיקס אל השאול, אך במקורות היווניים והרומיים, כמו גם אצל דנטה, כארון השיטם על פני הנהר אכרון. דנטה הפקיד את פלגיאס על הנהר סטיקס וקבע אותו כמעגל החמישי של הגיהנום, בו נענשים הזועמים ומלאי החמה בהטבעה ללא קץ במים בוציים.
האלה סטיקס

"סטיקס" הוא גם שמה של אלה קדמונית המייצגת את אותו נהר, והייתה רוח הנהר הנקבית היחידה. היא הייתה בתם של אוקיינוס וטתיס, הרתה לפאלאס וילדה את זלוס, ניקה, קראטוס וביה ועל פי כמה גרסאות גם את אאוס.
סטיקס עמדה לצדו של זאוס במלחמת אלי האולימפוס בטיטאנים, הטיטאנומכיה, והייתה הראשונה להושיט לו עזרה. בשל כך נפל בחלקה הכבוד כי אלים ובני אדם יישבעו בשמה.